MUNICIPIUL CRAIOVA

CONSILIUL LOCAL AL  MUNICIPIULUI CRAIOVA



                                HOTĂRÂREA NR.96
privind solicitarea trecerii unor bunuri imobile,  din domeniul public al statului, administrarea Ministerului Transporturilor și Infrastructurii şi concesiunea Companiei Naţionale de Căi Ferate „CFR” S.A., în  domeniul public al municipiului Craiova si administrarea Consiliului Local al Municipiului Craiova 

     Consiliul Local al Municipiului Craiova întrunit în şedinţa ordinară din  data de 26.02.2026;
           Având în vedere referatul de aprobare nr.48961/2026, raportul nr.51103/2026 al Direcţiei Patrimoniu și raportul de avizare nr.53753/2026 al Direcției Juridice, Asistență de Specialitate și Contencios Administrativ prin care se propune solicitarea trecerii unor bunuri imobile,  din domeniul public al statului, administrarea Ministerului Transporturilor și Infrastructurii şi concesiunea Companiei Naţionale de Căi Ferate „CFR” S.A., în  domeniul public al municipiului Craiova si administrarea Consiliului Local al Municipiului Craiova avizele nr.3/2026 al Comisiei I - Buget Finanţe, Studii, Prognoze şi Administrarea Domeniului, nr.3/2026 al Comisiei III -Servicii Publice, Liberã Iniţiativã şi Relaţii Internaţionale și nr.5/2026 al Comisiei V- Juridică, Administraţie Publică şi Drepturi Cetăţeneşti;     

     În conformitate cu prevederile art.858-870 din Codul Civil, art.287 și art.292 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare ; 
           În temeiul art.129 alin.2 lit.c,  art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

   Art.1. Se solicită Guvernului României transmiterea din domeniul public al statului, administrarea Ministerului Transporturilor și Infrastructurii şi concesiunea Companiei Naţionale de Căi Ferate „CFR” S.A., în  domeniul public al municipiului Craiova si administrarea Consiliului Local al Municipiului Craiova, a unor suprafeţe de teren, având datele identificate prevăzute în anexa care face parte integrantă din prezenta hotărâre.
      Art.2. După trecerea în domeniul public al municipiului Craiova, imobilele prevăzute la art.1 se declară bunuri de interes public local şi se utilizează  în vederea regenerării urbane, amenajării/reabilitării şi modernizării străzilor existente, ce deservesc cartierul Bariera Vâlcii, din apropierea liniilor de cale ferată, respectiv strada Viilor, str. Fazanului şi Aleea 2 Cantonului, amenajarea canalului CN 500,  în termen de 5 ani de la data preluării imobilelor, cu fonduri din bugetul municipiului Craiova sau alte surse de  finanţare  legal constitute.
      Art.3.  În cazul în care investiţia de interes public local şi obligaţiile asumate, nu sunt realizate în termenul prevăzut la art.2, imobilele revin în domeniul public al statului, în conformitate cu dispoziţiile legale în vigoare
      Art.4. Predarea - preluarea imobilelor identificate la art.1 se  face pe bază de  protocol, încheiat între Ministerul Transporturilor şi Infrastructurii, Compania Naţională de Căi Ferate “CFR” S.A. şi Municipiul Craiova, prin structurile de specialitate din subordine, în termen de 60 de zile de la data intrării în vigoare a prezentei hotărârii.
      Art.5. Se împuterniceşte Primarul Municipiului Craiova să semneze protocolul de predare- primire prevăzut la art.4.
      Art.6. Se aprobă încetarea efectelor Hotărârii Consiliului Local al municipiului Craiova nr. 198/2023.
  Art.7. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu, precum şi Ministerul Transporturilor și Infrastructurii şi Compania Naţională de Căi Ferate “CFR” S.A. vor aduce la îndeplinire prevederile prezentei hotărâri.

